Referat fra bestyrelsesmøde i DH-Hvidovre

**Torsdag den 18. maj 2017 kl. 19.00 – 21.30**

**Frihedens Idrætscenter**

**Fælles Klublokale**

## Dagsorden:

1. Valg af referent
2. Godkendelse af dagsorden
3. Opfølgning på årsmødet den 13. marts 2017
4. Meddelelser
5. Dagsordenspunkter til Handicaprådsmøde den 14/6-2017
6. Kommunalvalg 21. november 2017
7. Børnehandicap og inklusion
8. Kommende møder
9. Fremtidige opmærksomhedspunkter
10. Eventuelt

**Tilstede:** Jan Nielsen, Peter Røjgård, Annie Knøsgård, Anne Møller, Kim Jørgensen, Anja Nielsen og Grethe C Jørgensen

**Afbud:** Peter Rytter, Birger Nielsen og Jeanette Gjøg

## 1. Valg af referent Grethe tilbød at tage referat

## 2. Godkendelse af dagsorden

* Dagsordenen blev godkendt

## 3. Opfølgning på årsmødet den 13. marts 2017

## Referatet fra årsmødet mangler – Grethe rykker Peter Rytter

* Anja Nielsen nyt medlem tilsluttet LEV – indstilles som suppleant for Jeanette Gjøg i DH-bestyrelsen og som personlig suppleant for alle HR-medlemmer.

## 4. Meddelelser

* Charlotte Hjælm fra Autismeforeningen har meddelt at hun trækker sig fra DH-arbejdet og suppleantposten i Handicaprådet af personlige årsager.
* Peter Rytter har meddelt, at han ønsker at en anden overtager økonomiansvaret. Grethe undersøger om hun som formand også må være økonomiansvarlig. Eventuelle udlæg for fortæring og farvepatroner kan attesteres af formanden.
* Møde med teknik- og miljø / byggesager  
  Kim, Jan, Peter Røjgård, Peter Rytter og Grethe deltog i mødet som handlede om tidlig inddragelse af DH-afdelingen i byggesager. Der blev lyttet til os, men om det ”bærer frugt” er vanskeligt at vurdere. Vi fornemmede helt klart usikkerhed om placering af kommunens ansvar, hvis de ikke er bygherre. Det blev aftalt af indføre faste årlige dialogmøder. Måske vi skal opfordre til at der laves en hensigtserklæring om DH-inddragelse i byggeprocesser. Vi inviterede de fremmødte fra forvaltningen til en rundvisning i Handicaporganisationernes Hus i Tåstrup for at kigge på arkitektur og tilgængelighed.
* Arbejdsgruppe – borgermøde i HR regi  
  Jan, Kim og Grethe har været til det første arbejdsgruppemøde med forvaltningen, som var repræsenteret af Signe (sekretær for HR) og en adm. medarbejder.

Vi foreslog at der blev afholdt et borgermøde i september 2017, hvor temaet er ”Opfølgning på handicappolitikken”. Næste møde i arbejdsgruppen er den 1. juni kl: 16:00 sted oplyses senere. Punktet bliver sat på dagsordenen på næste møde i Handicaprådet.

* Dialogmøde – tilgængelighed  
  Referat fra mødet den 20. marts har været længe undervejs – det er netop modtaget og udsendes til DH-medlemmerne sammen med dette referat
* DH formandsmøde og repræsentantskab  
  Grethe deltager i formandsmødet den 21. maj og har valgt at stille op som stemmeberettiget til repræsentantskabsmødet, der afholdes i efteråret 2017 i Kolding.

Kommunalvalg 2017 er bl.a. et af punkterne på dagsordenen for formandsmødet. Grethe vil efterlyse ”5 gode spørgsmål” til politikerne omkring handicaprådet.

* Klagesager §100 og §96  
  Enhedslisten har bragt problematikken omkring de mange klagesager på dagsordenen på kommunalbestyrelsens møde i april måned – med forslag om eventuel nødvendig ændring af kvalitetsstandarderne. Sagen blev sendt videre til behandling i social- og sundhedsudvalget – og er på dagsordenen der den 31. maj d.å.
* Serviceniveau – børnehandicap  
  Kommunalbestyrelsen behandlede på mødet i april måned nyt serviceniveau for børnehandicap-området. Sagen har ikke været til høring i handicaprådet, hvilket vi har tilkendegivet på den lokalpolitiske facebook side. Det medførte bemærkninger fra flere sider på KB-mødet og det blev besluttet at vi ville få det tilsendt (det blev dog alligevel godkendt på KB-mødet) – så vores indflydelse vil være begrænset i den aktuelle sag – men forhåbentlig har det været en øjenåbner for forvaltningen om at huske os fremover.
* Bofællesskaberne – ændret struktur og tilbagebetaling

Vi har afgivet høring på tilbagebetalingssagen og taget afstand fra den sidste del af processen. Der vil i alt blive tilbagebetalt ca 405.000 kr. til de berørte borgere.

Sagen om ændret struktur af bofællesskaberne er netop sendt til høring – skal behandles på Social- og sundhedsudvalgets møde den 31. maj d.å.

* Sommerfrokost

Anja tilbød at arrangere en sommerfrokost - TAK

Der var enighed om at finde et tilgængeligt sted (måske de små haver)

Anja sender forslag ud til dato for frokosten – juni eller august.

## 5. Dagsordenspunkter til Handicaprådsmøde 14/6-2017

* Meddelelser fra formanden
* Voksenhandicap-området / økonomisk status
* Budgetprocessen – budget 2018
* Ny centerstruktur + fælles visitationsudvalg
* Borgermøde – opfølgning på handicappolitikken
* Ankestatistik – hvordan sikres mere korrekte afgørelser
* Status på kontanthjælpsloftet – hvor mange handicappede er berørt
* Handicappris
* Høringssager siden sidste møde / opfølgning
* Mulige emner til kommende møder  
    
  Jan afklarer dagsordenen med næstformanden

## 6. Kommunalvalg 21. november 2017

## Forslag til aktiviteter i DH-regi:

* Borgermøde / opfølgning på handicappolitikken
* Kultur- og fritidsmesse Hvidovre – 28. oktober 2017
* Fremmøde ved valgarrangementer

## Flyers

## Der var generel tilslutning til at vi booker en stand på kultur og fritidsmessen.

## Anja vil tage kontakt til Jeanette og høre om hun har nogle gode kreative ideer.

## Grethe booker en stand Yderligere planlægning drøftes på næste bestyrelsesmøde.

## 6. Børnehandicap og inklusion i folkeskolen Der har være en del kritik af børnehandicap-området på de lokale sociale medier den seneste tid – det har bl.a. omhandlet Inklusion i folkeskolen og PPR samt skolevægring m.m.

Vi må finde ud af, hvordan vi kan støtte op – og bringe det på dagsordenen i handicaprådet

OBS

* Nyt serviceniveau / manglende høring af handicaprådet
* Inklusionsmidler / ny model

## 

## 8. Kommende møder i 2017

* DH: 14/8 – 14/9 – 12/10 – 9/11
* HR: 14/6 – 20/9 – 13/12 (julefrokost)
* Dialogmøder med teknik/miljø: 14/8 kl: 14:00

## 9. Fremtidige opmærksomhedspunkter

* Byggeri på Kløverprisvej (ældre- og handicapboliger / bofællesskaber)
* Boligbehov / bofællesskaber og handicapegnede boliger generelt
* Rekruttering
* Arbejdsmarked / flexjobs, ressourceforløb, ny servicelov, kontanthjælpsloft m.m.
* Kommunalvalg 2017
* Børne-handicapområdet
* Lokale idrætsaktiviteter for handicappede

## 10. Eventuelt